वर्तमान बसपा सरकार में व्याप्त भ्रष्टाचार और बिगड़ती कानून व्यवस्था के चलते आए दिन हो रही हत्याएं, डकैतियां, लूट, बलात्कार और अपहरण के कारण जनता इस सरकार को बदलने के लिए तैयार बैठी है। बसपा सरकार की गिरती साख, भाजपा की अंतर्कलह और सपा के बिगड़ते समीकरण ये सारी बातें कांग्रेस के पक्ष में माहौल तैयार करने में मददगार साबित हो सकती हैं। बस शर्त यही है कि कांग्रेस के लोग आलस त्याग कर मैदान में आ जाएं। वह और कुछ न कर के केवल इतना कर लें कि राहुल गांधी जो माहौल तैयार कर रहे हैं उसे अगर वे आगे न बढ़ा सकें तो कम से कम उसे डाउन न होने दें अगर ये लोग इतना भर भी कर लेते हैं तो राज्य में कांग्रेस की वापसी संभव हो सकती है।